KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2023. június 21-én 14 óra 00 perctől a Városháza 101 -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gelencsér Attila, Kiss Zoltán Miksa, Rába Kálmán, Takácsné Varga Ágnes, Gelencsér Júlia, Harsányi Zsolt, Stampf Ervin, Illés Péter Gábor (9 fő)

***Meghívottak:*** Dr. Zalán Gábor jegyző, Dr. Nagy Edina aljegyző, Németh Ildikó osztályvezető, Katona-Freyberger Anett Pénzügyi és Gazdálkodási Osztály osztályvezető helyettes, Horváth Zita Kőszegi Városüzemeltető Kft.

Kiss Péter bizottsági elnök üdvözli az egybegyűlteket, ismerteti, hogy a bizottság 9 fővel határozatképes. Tájékoztatja a jelenlévőket, hogy az első 2 előterjesztés levételre kerül a napirendről.

Az elnök szavazásra teszi fel a napirendet, melyet a bizottság **9 igen** szavazattal elfogad.

**Napirend:**

1. Beszámoló a 2022. évi temetőüzemeltetési tevékenységről, tájékoztatás a tevékenységgel összefüggő bevételekről és kiadásokról

Előterjesztő: Horváth Zita

1. Kőszeg Város Önkormányzata költségvetési előirányzata átcsoportosítása

Előadó a polgármester nevében: Katona-Freyberger Anett pénzügyi és gazdálkodási osztályvezető helyettes

1. Az új temető karbantartására, zöldfelület fenntartására vonatkozó döntések meghozatala

Előadó a polgármester nevében: Németh Ildikó városüzemeltetési osztályvezető

1. Temetőüzemeltetési és kegyeleti közszolgálati szerződés megszüntetése

Előadó a polgármester nevében: Németh Ildikó városüzemeltetési osztályvezető

1. Vagyonügy: Kálvária u. 69. I. emelet 3. sz. alatti lakás hasznosításával kapcsolatos döntés meghozatala

Előadó a polgármester nevében: Németh Ildikó városüzemeltetési osztályvezető

1. Vagyonügy: Kőszeg, 2975/109, 2975/110, 2975/111 hrsz-ú ingatlanok értékesítésére vonatkozó döntések meghozatala

Előadó a polgármester nevében: Németh Ildikó városüzemeltetési osztályvezető

1. Vagyonügy: Volt vasúti őrház értékesítésére vonatkozó döntés meghozatala

Előadó a polgármester nevében: Németh Ildikó városüzemeltetési osztályvezető

**1.napirendi pont**

Beszámoló a 2022. évi temetőüzemeltetési tevékenységről, tájékoztatás a tevékenységgel összefüggő bevételekről és kiadásokról

**Horváth Zita:** A beszámolóban minden lényeges információt közöltünk, így nem szeretnék hozzáfűzni semmit. A kérdésekre természetesen szívesen válaszolok.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú – 9 igen szavazat**

 **34/2023. (VI.21.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a Kőszegi Városüzemeltető és Kommunális Szolgáltató Nonprofit Kft 2022. évi temetőüzemeltetési tevékenységével összefüggő bevételekről és kiadásokról szóló tájékoztatóját fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

Kőszeg Város Önkormányzata költségvetési előirányzata átcsoportosítása

**Katona-Freyberger Anett:** Többlet finanszírozást szeretnénk megállapítani. Kifejtettük az előterjesztésben, hogy milyen indokokkal támasztjuk ezt alá. A teljes összeg, amely a három költségvetési sorból tevődik össze a 7.5 MFt. Ezt a tartalékból tudnánk biztosítani, tehát a tartalék terhére emelnénk meg a Városüzemeltető Kft-nek a keretét.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú – 9 igen szavazat**

**35/2023. (VI.21.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a Kőszeg Város Önkormányzatának 2023. évi költségvetésén belül az alábbi átcsoportosításhoz járuljon hozzá:

a 2023. évi költségvetésének dologi előirányzatát 7.500.000 Ft-tal emelje meg a Kőszegi Városüzemeltető és Szolgáltató Nonprofit Kft. működési keretének javára, a tartalék előirányzatát 7. 500.000 Ft-tal csökkentse le.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

Az új temető karbantartására, zöldfelület fenntartására vonatkozó döntések meghozatala

**Németh Ildikó**: Jelen előterjesztés költségvetésen belüli költségelkülönítésről szól. Pályázati forrásnak köszönhetően elkészült az új köztemető, amely területnek jelenleg nincs üzemeltetője. Az üzemeltető kiválasztása érdekében szükséges közbeszerzési eljárás lefolytatása, amely eredményeként jövő év elejétől tudnánk ezt a területet is bevonni. Addig is van bőven zöldfelület kezelési, karbantartási feladat, amely elvégzésére szükséges és indokolt forrást elkülöníteni. Eléggé csapadékos időt tudhatunk magunk mögött, ami következtében a zöld is megindult, a faaprítékos területen lévő örökzöldek kézi erővel történő gyomtalanítása is jelentős feladat. A terület év végéig történő gondozása 5,2 millió forint összeget jelent. Ezen összeg átadására és kezelésére az önkormányzat ügyvédje a mellékelt megállapodást készítette elő, amely jóváhagyását kérjük a bizottságtól.

**Kiss Péter**: Vegyszeres irtás is lesz?

**Németh Ildikó:** Van benne vegyszeres irtás is.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú – 9 igen szavazat**

**36/2023. (VI.21.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy Kőszeg Város Önkormányzata, valamint a Kőszegi Városüzemeltető és Kommunális Szolgáltató Kft. között kötendő, az új kőszegi köztemető karbantartási, parkfenntartási feladatainak ellátásáról szóló szerződést a melléklet szerinti tartalommal hagyja jóvá és egyben hatalmazza fel a polgármestert a szerződés aláírására. A feladat ellátására 5,2 MFt összeget különítsen el az önkormányzat 2023. évi költségvetés 5. mellékletben az I. Beruházások 12. sora „Új temető eszközbeszerzés” előirányzat terhére.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

Temetőüzemeltetési és kegyeleti közszolgálati szerződés megszüntetése

**Németh Ildikó:** 2017-ben sikerült 10 évre szóló szerződést kötni a Kőszegi Városüzemeltető Kft-vel a temető üzemeltetésére. A kegyeleti részhez nincsen meg a jogosultsága, ezt alvállalkozó bevonásával oldotta meg. Ezt a 10 éves szerződést szeretnénk most közös megegyezéssel megszüntetni. Valamennyi köztemetőt 2024. január 1-től egyben szeretné a város üzemeltetni, amely feladat elvégzésére közbeszerzési eljárás lefolytatását tervezünk. A közbeszerzési kiírás a júniusi testületi ülésre kerül előterjesztésre.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú – 9 igen szavazat**

**37/2023. (VI.21.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy kezdeményezze a Kőszeg Város Önkormányzata, valamint a Kőszegi Városüzemeltető és Kommunális Szolgáltató Kft. között 2017. március 20. napján létrejött temetőüzemeltetési és kegyeleti közszolgáltatási szerződés 2023. december 31. napjával történő közös megegyezéssel való megszüntetését és hatalmazza fel a polgármestert az önkormányzat ügyvédje által készített megszüntető szerződés aláírására.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

Vagyonügy: Kálvária u. 69. I. emelet 3. sz. alatti lakás hasznosításával kapcsolatos döntés meghozatala

**Németh Ildikó:** A Kálvária utca végén lévő 6 lakásos társasházban lévő egyetlen önkormányzati lakás megüresedését jelentette át az ingatlankezelő Városüzemeltető Kft azzal, hogy az értékesítését helyezte előtérbe. Előzetesen felbecsültettük az értékét, 17,8 millió összegben állapította meg az értékbecslő. Amennyiben az értékesítést támogatja a bizottság, és a Képviselő-testület, úgy licit útján kerül meghirdetésre a lakás.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **7 igen – 2 nem szavazat**

**38/2023. (VI.21.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a Kőszeg, Kálvária utca 69. I. emelet 3. (7848/2/A/3 hrsz.) alatti 75 m2 alapterületű lakás Kőszeg Város Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendeletben foglaltak szerinti liciteljárás útján történő értékesítését az értékbecslésben szereplő induló vételáron.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy hatalmazza fel a polgármestert a jogtanácsos által készített adásvételi szerződés aláírására.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

Vagyonügy: Kőszeg, 2975/109, 2975/110, 2975/111 hrsz-ú ingatlanok értékesítésére vonatkozó döntések meghozatala

**Németh Ildikó:** Az Egészségház mellett a mentőállomással szembeni területen 9 db építési telek már évekkel ezelőtt kialakításra került, ezek közművesítése pedig részben megtörtént. Az egészségházhoz közelebb eső első három telek értékesítésére tettünk javaslatot azzal, hogy a bevételből befolyó összegből kívánjuk a teljes utca közművesítését befejezni.

**Kiss Péter:** Közvilágítás van?

**Németh Ildikó**: Még nincs, de a jövőben számolni kell azzal is.

**Stampf Ervin**: Az Önkormányzat kötelezettséget vállal-e abban, hogy az aszfaltos utat kialakíttatja?

**Németh Ildikó**: Egyelőre zúzalékos út kialakítása van tervben. Az aszfaltozással meg kell várni, hogy beépüljön a terület, természetesen az Önkormányzat feladata lesz.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú – 9 igen szavazat**

**39/2023. (VI.21.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a Kőszeg, 2975/109 hrsz alatti 1162 m2 alapterületű, 2975/110 hrsz. alatti 1160 m2 alapterületű, valamint a 2975/111 hrsz. alatti 1162 m2 alapterületű kivett beépítetlen területek Kőszeg Város Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendeletben foglaltak szerinti liciteljárás útján történő értékesítését az értékbecslésben szereplő induló vételáron.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy hatalmazza fel a polgármestert a jogtanácsos által készített adásvételi szerződések aláírására.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

Vagyonügy: Volt vasúti őrház értékesítésére vonatkozó döntés meghozatala

**Németh Ildikó:** A Vámház utca végén lévő volt vasúti őrház területe másik 3 területtel együtt 2019-ben került az Önkormányzat tulajdonába. A Helyi Építési Szabályzat szerint ez lakóövezetbe tartozik, aminek az értékesítésére tettünk javalatot. Az előterjesztésben ismertettük a beépítési lehetőségeket, az épület felújítására bővítésére van lehetőség. Értékbecslést is készítettünk, amely 17,1 millió összeget képvisel.

**Stampf Ervin**: Ez belterület?

**Németh Ildikó**: belterületen található.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú – 9 igen szavazat**

**40/2023. (VI.21.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a Kőszeg, Vámház utca 1/A szám (Hrsz. 035/2) alatti, 1413 m2 alapterületű, kivett vasúti őrház Kőszeg Város Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendeletben foglaltak szerinti liciteljárás útján történő értékesítését az értékbecslésben szereplő induló vételáron.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy hatalmazza fel a polgármestert a jogtanácsos által készített adásvételi szerződés aláírására.

 Felelős a közlésért: Kiss Péter bizottsági elnök

Határidő: képviselő-testületi ülés

Más napirendi pont nem lévén az elnök a nyilvános ülést 14 óra 22 perckor berekesztette.

 …………………………… ……………………………..

 Kiss Péter elnök Bizottsági tag